Kas ir Dīva vaļsteiba?
Voi tei ir...
...koč kas cylvāka sirdī?
...izteicīns puornastā nūzeimē?
...vaļdeiba dabasūs?
KAS SACEITS BĪBELĒ
”Dabasu Dīvs ceļs vaļsti, kura pastuovēs nasagrauta myužeigi.” (Daniēla 2:44.)
”Mums ir dūts Dāls, vaļdeiba guļ iz Juo placim.” (Jesajas 9:5.)
KŪ TYS TEV VAR DŪT
Taisneigu vaļdeibu, kas tovu dzeivi padareis lobuoku. (Jesajas 48:17, 18.)
Lobu veseleibu i laimeigu nuokūtni jaunajā pasaulī. (Apokalipsis 21:3, 4.)
VOI VAR TICĒT TAM, KAS SACEITS BĪBELĒ?
Jā, var, i tam ir vysmoz divi īmesli:
Jezus paruodeja, kū Dīva vaļsteiba izdareis. Jezus sovim sekuotuojim vuiceja lyugt, lai nuok Dīva vaļsteiba i lai viers zemis nūteik Dīva gryba. (Mateusa 6:9, 10.) Jezus paruodeja kai byus, kod nuokūtnē tiks atbiļdēts iz itū lyugumu.
Kod Jezus dzeivuoja iz zemis, jis pabaruoja izsolkušūs, dzīdynuoja slymūs i pat cēle augšā myrušūs. (Mateusa 15:29–38; Jōņa 11:38–44.) Tai Jezus, kam beja juobyut par Dīva vaļsteibys vaļdinīku, deve īskotu tymā, kū vaļsteiba izdareis sovu pavaļstnīku lobā. (Apokalipsis 11:15.)
Apstuokli pasaulī nūruoda iz tū, ka Dīva vaļsteiba dreiž atnuoks. Jezus paredzēja, ka pyrms vaļsteiba atness mīru zemei, ciļvēce cīss nu karim, boda i zemistricem. (Mateusa 24:3, 7.)
Niu mes radzam, ka pasaulī nūteik tīši tys, par kū saceja Jezus. Deļtam mes varam byut drūši, ka Dīva vaļsteiba dreiž dareis golu vysom problemom.
PADŪMOJ
Kaida tod byus dzeive, kod Dīva vaļsteiba vaļdeis?
Atbiļdi iz itū jautuojumu var izlaseit Bībelē PSALMĀ 37:29 i JESAJAS 65:21–23.
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn